Broj: 01-0512-615/23-1208 Podgorica, 21.06.2023.godina

U skladu sa članom 26 Zakona o mladima (“Sl. list CG”, br. 25/19) i članom 5 Pravilnika o načinu funkcionisanja omladinskih servisa i obavljanju administrativno-tehničkih poslova potrebnih za njihovo funkcionisanje ("Sl. list CG", br. 09/20), Ministarstvo sporta i mladih raspisuje

 JAVNI POZIV

za angažovanje lica za obavljanje administrativno-tehničkih poslova potrebnih za redovno funkcionisanje Omladinskog servisa u Opštini Petnjica.

Obavljanje administrativno-tehničkih poslova potrebnih za redovno funkcionisanje omladinskih servisa podrazumijeva:

- svakodnevni rad u omladinskom servisu;

- rad na sprovođenju omladinskih aktivnosti u skladu sa Planom i programom rada omladinskog servisa;

- poslove koji se odnose na ustupanje omladinskog servisa;

- sačinjavanje izvještaja o radu omladinskog servisa.

Pravo učešća na javnom pozivu ima lice koje ima:

- crnogorsko državljanstvo;

- prebivalište u Crnoj Gori;

- najmanje IV nivo kvalifikacije obrazovanja;

- ne više od 30 godina života

Uz Prijavu na javni poziv, koja čini sastavni dio ovog javnog poziva, potrebno je dostaviti sljedeću dokumentaciju:

- uvjerenje o državljanstvu;

- uvjerenje o prebivalištu;

- dokaz o završenom nivou obrazovanja i

- biografiju, koja pored ličnih podataka treba da sadrži podatke o obrazovanju, stručnom usavršavanju, posebnim oblastima znanja i vještina koje lice posjeduje.

Sa licem koje ispunjava uslove javnog poziva obavlja se usmeni intervju, na osnovu kojeg se vrši odabir lica za obavljanje administrativno-tehničkih poslova.

Nakon sprovedenog intervjua sa licem za obavljanje administrativno-tehničkih poslova zaključuje se ugovor kojim se uređuju međusobna prava i obaveze.

Prijave na javni poziv sa neophodnom dokumentacijom dostavljaju se neposredno, predajom na arhivu Ministarstva sporta i mladih, svakog radnog dana od 08:00h do 10:00h i od 12:00h do 14:00h, putem elektronske pošte na e-adresu ms@ms.gov.me ili poštom na adresu: Ministarstvo sporta I mladih, Podgorica, ul. Svetlane Kane Radević br.3, sa naznakom „Za javni poziv – Administrativno-tehnički poslovi u omladinskom servisu“.

Prijave na javni poziv se podnose u roku od 15 dana od dana objavljivanja poziva na zvaničnoj internet stranici Ministarstva sporta i mladih, zaključno sa 05. julom 2023.godine.

**Napomena:** Prilikom izbora prioritet će imati kandidati čije je prebivalište u opštini u kojoj se nalazi omladinski servis za koji je raspisan ovaj javni poziv.